cyanic-selkie/wikianc huggingface dataset:
Niklas Olausson
Seuraura
Olausson teki kaudella 2011–2012 Elitserienin yhden kauden piste-ennätyksensä tehoilla 8+33=41, joilla hän voitti Luulajan sisäisen piste- ja syöttöpörssin. Olausson sijoittui koko Elitserienin syöttöpörssissä toiseksi edellään vain AIK IF:n Robert Rosén ja jakoi pistepörssin seitsemännen sijan MODO Hockeyn Rob Schrempin ja Frölunda HC:n Mathis Olimbin kanssa. Maaliskuussa 2012 hän jatkoi sopimustaan Luulajan kanssa kevääseen 2014 saakka. Kaudella 2012–2013 Olausson nousi joukkueen varakapteeniksi. Olausson oli Luulajan paras pistemies ja syöttäjä tehoilla 11+25=36. Hän voitti myös Elitserienin alivoimamaalipörssin kahdella osumallaan. Olausson voitti sekä Elitserien-hopeaa että European Trophyn mestaruuden. Kaudella 2013–2014 hän oli Luulajan toiseksi paras pistemies Linus Klasenin jälkeen tehoilla 11+22=33. ET:ssä Olausson oli joukkueen paras pistemies ja syöttäjä tehoilla 1+9=10. Hän jakoi koko turnauksen syöttöpörssin voiton Frölunda HC:n Mathis Olimbin kanssa.
Kaudeksi 2014–2015 Olausson siirtyi vuoden mittaisella sopimuksella Sveitsin National Hockey A:n EHC Bieliin. Hän oli joukkueen kolmanneksi paras pistemies Ahren Spylon kanssa tehoilla 8+23=31. Joulukuussa 2014 Olausson teki vuoden mittaisen jatkosopimuksen Bielin kanssa.
Elokuussa 2016 Olaussonin tiedotettiin siirtyvän vuoden mittaisella sopimuksella SM-liigajoukkue Oulun Kärppiin. Hänet hankittiin joukkueen kärkisentteriksi, mutta Olausson kärsi pitkin kautta 2016–2017 kuitenkin selkävaivoista ja pelasi vain 26 runkosarja- ja kaksi Mestarien liigan ottelua. Marraskuussa 2016 hän joutui noin kolmeksi kuukaudeksi sivuun, jolloin Kärpät paikkasi Olaussonin jättämää aukkoa Jan Hruškalla. Runkosarjan lopulla Olausson jäi lopulta kokoonpanon ulkopuolelle koko muun joukkueen ollessa terveenä, eikä hän pelannut enää Kärppien osalta ensimmäiselle kierrokselle päättyneissä pudotuspeleissä.
Kaudeksi 2017–2018 Olausson palasi vuoden mittaisella sopimuksella Luleå HF:ään. Hänet nimettiin joukkueen kapteeniksi. Olausson oli Luulajan paras pistemies ja syöttäjä tehoilla 7+26=33 ja hän jakoi joukkueen sisäisen tehotilaston voiton Joonas Jalvannin kanssa lukemalla +8.
Maajoukkueura
Olausson pelasi alle 18-vuotiaiden MM-kilpailuissa vuonna 2004. Ruotsin A-maajoukkueessa hän on pelannut 22 ottelua tehopistein 5+7=12. Olausson teki A-maajoukkuedebyyttinsä 11. marraskuuta 2010 Karjala-turnauksen České Budějovicessa pelatussa avausottelussa Tšekkiä vastaan. Ensimmäisen A-maajoukkuemaalinsa hän teki Euro Hockey Challengessa 11. huhtikuuta 2012 Minskissä Valko-Venäjää vastaan. Olausson putosi vuoden 2012 MM-joukkueesta viimeisten joukossa.
Michael Carlsson
Michael Carlsson (s. 31. toukokuuta 1972 Ljusdal) on entinen ruotsalainen jääpalloilija ja tällä hetkellä jääpallovalmentaja.
Michael Carlsson on pelannut käytännössä koko uransa Västerås SK:n vihreä-valkoisessa asussa – kaikkiaan 22 kautta. Yhden kauden hän vieraili Venäjällä Arkangelin Vodnikin riveissä. Hän kuitenkin siirtyi joulukuussa 2012 Köpings IS:n pelaajavalmentajaksi. Kaikkiaan hän on pelannut 524 ottelua ja tehnyt 602 maalia Västeråsin paidassa.
Ruotsin jääpallomaajoukkuetta Carlsson edusti kausina 1999–2004 kaikkiaan 70 kertaa ja MM-kisoihin hän osallistui neljä kertaa, joissa saavutti yhden maailmanmestaruuden, pelasi 20 MM-ottelua ja teki 45 maalia.
Carlsson päätti uransa kaudella 2011 Västeråsin riveissä. Sen jälkeen hän jatkoi 2011–2012 Västeråsin urheilutoimenjohtajana. Hän kuitenkin siirtyi joulukuussa 2012 Köpings IS:n pelaajavalmentajaksi.
Måns Zelmerlöw
Måns Petter Albert Sahlén Zelmerlöw (s. 13. kesäkuuta 1986 Lund, Skåne, Ruotsi) on ruotsalainen laulaja, muusikko ja juontaja. Hän esittää enimmäkseen pop-musiikkia, mutta on kunnostautunut muissakin tyylilajeissa. Hän on myös ollut mukana musikaaleissa.
Taustaa
Måns Zelmerlöwin äiti Birgitta Sahlén on logopedian professori Lundin yliopistossa ja isä Sven-Olof Zelmerlöw kirurgiaan erikoistunut lääkäri. Zelmerlöw kävi Lundin lukion musiikkilinjalla ja keskittyi musiikillisesti eniten kuorolauluun. Jo vuonna 2002 hän oli mukana musikaalissa Joseph and the Amazing Technicolor Dreamcoat, jossa hän esitti yhtä Joosefin yhdestätoista veljestä. Musikaali esitettiin Malmön Slagthusetissa.
2005–2006
Zelmerlöw kilpaili vuonna 2005 Ruotsin Idols-kilpailussa, jossa hän sijoittui viidenneksi. Ennen läpimurtoaan hän teki kesätöitä G. Svenssons Krog -ravintolassa Torekovissa. Vuonna 2006 Zelmerlöw voitti Ruotsin Tanssii tähtien kanssa -kilpailun parinsa Maria Bildin kanssa. Vuoden jälkimmäisellä puoliskolla hän esitti pääosaa, Danny Zukoa, Grease-musikaalissa, jota esitettiin Malmössä.
2007–2008
Zelmerlöw pääsi Melodifestivalenin finaaliin vuonna 2007 kappaleella ”Cara Mia”. Hän sijoittui lopulta toiseksi 171 pisteellä saatuaan toiseksi eniten katsojaääniä. Kappale voitti viisufanien Second Chance Contestin ja Nationals Finals Song Contestin samana vuonna. ”Cara Mia” käväisi myös Ruotsin singlemyyntilistan kärkipaikalla. Zelmerlöw esitti kappaletta televisiossa muun muassa Allsång på Skansen -ohjelmassa.
Loppuvuodesta 2007 Zelmerlöw juonsi lasten laulukilpailua Lilla Melodifestivalenia. Hän oli myös mukana Footloose-musikaalissa, jossa hän esitti Tommy-nimistä roistoa. Musikaalin ensi-ilta oli 8. marraskuuta 2007 Göteborgin Storan-teatterissa, ja sitä esitettiin myös Tukholmassa helmikuusta 2008 lähtien. Vuonna 2008 Zelmerlöw oli mukana myös Diggiloo-iskelmäkiertueella, jossa esiintyivät hänen lisäkseen tutut ruotsalaistähdet, kuten Lasse Holm, Lotta Engberg ja Nanne Grönvall.
2009–2011
Zelmerlöw osallistui toistamiseen Melodifestivaleniin vuonna 2009 kappaleella Hope & Glory (säveltänyt Fredrik Kempe ja Henrik Wikström; sanoittanut Måns Zelmerlöw ja Fredrik Kempe). Hän kuvasi kappaletta ”mahtipontisemmaksi ja vielä vahvemmaksi kuin Cara Mia”. Kappale pääsi suoraan finaaliin toisesta alkukilpailusta. Finaalissa kappale oli kärkipaikalla raatien antamien pisteiden jälkeen, mutta katsojien äänet pudottivat sen kuitenkin neljännelle sijalle kokonaispistemäärällä 144.
Vuonna 2009 Zelmerlöw osallistui Så ska det låta -ohjelmaan Lill Lindforsin parina. Hän esiintyi myös Allsång på Skansen -ohjelmassa ja toimi kesällä suorana lähetyksenä Gröna Lundin huvipuistosta lähetettävän Sommarkrysset-lauluohjelman juontajana. Zelmerlöw teki The MZW Tour -nimisen kiertueen, jossa oli mukana viisihenkinen bändi ja neljä tanssijaa. Kiertue käynnistyi Västeråsista kesäkuun lopussa ja päättyi elokuun puolivälissä Kristinestadiin. Zelmerlöw esiintyi myös kruununprinsessa Victorian syntymäpäiväjuhlassa, joka esitettiin perinteisesti Ruotsin televisiossa 14. heinäkuuta.
Zelmerlöw oli vierailevana tuomarina Dansbandskampen-ohjelmassa, jossa kyseisen jakson teemana olivat hänen kappaleensa. Marraskuussa 2009 paljastettiin, että Zelmerlöw juontaa seuraavan vuoden Melodifestivalenin yhdessä Dolph Lundgrenin ja Christine Meltzerin kanssa. Hän sai myös Romeon roolin uudessa Romeo ja Julia -musikaalissa. Zelmerlöw vieraili Jakten på Julia -ohjelman muutamassa jaksossa. Ohjelman voittaja Lisette Pagler pääsi musikaalin toiseen päärooliin Zelmerlöwin rinnalle. Musikaalin ensi-ilta oli 31. joulukuuta 2009 Göta Lejon -teatterissa.
August (Saksi)
thumb|Vaaliruhtinas August, [[Lucas Cranach nuorempi|Lucas Cranach nuoremman maalaama muotokuva vuodelta 1586.]] August (31. heinäkuuta 1526 Freiberg – 12. helmikuuta 1586 Dresden) oli Saksin vaaliruhtinas vuosina 1553–1586. Augustin sovittelevalla politiikalla oli merkittävä vaikutus siihen, että sodat Saksan protestanttisten valtioiden ja Habsburg-sukuisten keisarien välillä päättyivät ja uskonpuhdistuksen alkuvuosien kuohunta rauhoittui.
Måns Zelmerlöw
2009–2011
Zelmerlöw kirjoitti kappaleen ”Varenda veranda” yhteistyössä Peter Wennerbergin kanssa Elisa's-tanssiyhtyeelle vuoden 2010 Dansbandskampeniin. Kappale oli mukana yhtyeen vuonna 2011 ilmestyneellä albumilla Det här är bara början. Zelmerlöw julkaisi itse jouluksi 2010 sooloalbumin Christmas with Friends.
Doris Miller
Doris Miller (12. lokakuuta 1919 Waco, Texas – 24. marraskuuta 1943 Tyyni valtameri Makin-atollin edustalla) oli yhdysvaltalainen sotilas, joka palveli Yhdysvaltain laivastossa toisen maailmansodan aikana. Pearl Harborin iskun aikana messipoikana toiminut Miller tarttui itse ilmatorjuntakonekivääriin, vaikkei hänelle ollut annettu sopivaa koulutusta. Lisäksi hän kantoi haavoittuneita sotilaita turvaan. Laivasto palkitsi Millerin Navy Crossilla toukokuussa 1942.
Måns Zelmerlöw
2009–2011
Kevään 2011 aikana Zelmerlöw esiintyi Romeo ja Julia -musikaalissa. Helmikuussa paljastettiin, että hänestä tulee uusi juontaja Allsång på Skansen -ohjelmaan, sillä hänen edeltäjänsä Anders Lundin oli päättänyt jättää ohjelman. Zelmerlöw valittiin Vuoden skoonelaiseksi 2011. Loppuvuodesta hän julkaisi joululevyn Kära vinter.
Yhdysvaltain presidentti
Yhdysvaltain presidentti on Yhdysvaltain valtionpäämies ja hallituksen johtaja, korkein liittovaltion toimeenpaneva viranomainen sekä asevoimien ylipäällikkö. Presidentin toimikausi on neljä vuotta, ja sama henkilö voidaan valita korkeintaan kahdeksi kaudeksi. Yhdysvaltain varapresidentti valitaan samalla kertaa.
Doris Miller
Miller oli ensimmäinen Navy Crossilla palkittu afroamerikkalainen sotilas. Hän kuoli marraskuussa 1943 Makinin taistelun aikana, jolloin USS Liscome Bay -saattuetukialus joutui japanilaisten hyökkäyksen kohteeksi.
Yhdysvaltain presidentti
Yhdysvallat oli maailman ensimmäinen maa, jonka valtionpäämiehenä on presidentti.
Presidentin valtuudet
Yhdysvaltain presidentin tehtävä antaa laajat valtuudet. Perustuslain mukaan presidentin tulee ”huolehtia lakien panemisesta täytäntöön”. Tämän vastuun kantamiseksi presidentti johtaa liittovaltion toimeenpanevaa elintä – noin neljän miljoonan ihmisen kokoista hallintoa, johon siviilihallinnon lisäksi kuuluu yli miljoona aktiivipalveluksessa olevaa sotilashenkilöä. Presidentti asettaa virkakautensa aikana noin 6 000 henkilöä. Hänellä on myös veto-oikeus kongressin säätämiin lakeihin, muttei oikeutta tehdä omia lakiesityksiä eikä kongressin hajotusoikeutta.
Doris Miller
Knox-luokan fregatti USS Miller nimettiin Millerin mukaan. Yhdysvaltain laivasto ilmoitti tammikuussa 2020 nimeävänsä neljännen Gerald R. Ford -luokan lentotukialuksen USS Doris Milleriksi. Milleristä tulee ensimmäinen afroamerikkalainen, jota on kunnioitettu lentotukialuksella.
Yhdysvaltain presidentti
Presidentin valtuudet
Richard Neustadtin mukaan presidentin tärkein valtaoikeus on valta, jota käytetään taivuttelemaan ihmisiä.
Yksi presidentin velvollisuuksista on pitää kansakunnan tila -puhe. Nykyään se on tapana pitää tammikuun viimeisellä viikolla.
Måns Zelmerlöw
2012–2014
Zelmerlöw juonsi Allsång på Skansenia kolmena peräkkäisenä kesänä, mutta kesän 2013 viimeisessä jaksossa hän ilmoitti, ettei aio jatkaa tehtävässä. Joulukuussa 2014 SVT ilmoitti, että ohjelman uudeksi juontajaksi on valittu Petra Marklund.
Yhdysvaltain presidentti
Edellytykset tehtävään
Yhdysvaltain perustuslain artikla 2, 1. momentti asettaa seuraavat edellytykset tehtävään:
Måns Zelmerlöw
2012–2014
Zelmerlöw osallistui lauluntekijänä vuoden 2013 Melodifestivaleniin. Kappale ”Hello Goodbye”, jonka esittivät Eric Segerstedt ja Tone Damli, pääsi alkukilpailusta jatkoon mutta ei kuitenkaan selviytynyt finaaliin. Syksyllä 2013 Zelmerlöw esitti pääosaa Spök!-musikaalin uudessa versiossa. Siinä esiintyivät hänen lisäkseen muun muassa Loa Falkman, Sussi Eriksson ja Lena Philipsson.
Yhdysvaltain presidentti
Edellytykset tehtävään
Presidentti valitaan Yhdysvalloissa välillisillä vaaleilla eli äänestäjiksi rekisteröityneet kansalaiset äänestävät kussakin osavaltiossa valitsijamiehiä, jotka valitsevat presidentin ehdokkaiksi asettuneiden henkilöiden joukosta. Kunkin osavaltion valitsijamiehet asettuvat kaikki oman osavaltionsa suorassa kansanvaalissa eniten ääniä saaneen ehdokkaan taakse (poikkeuksena Maine ja Nebraska).
Måns Zelmerlöw
2015–
Zelmerlöw kilpaili vuoden 2015 Melodifestivalenissa kappaleella ”Heroes”. Hän sai yhteensä 288 pistettä ja voitti kilpailun. Hänen voittomarginaalinsa (150 pistettä) toiseksi tulleeseen on Melodifestivalenin historian suurin. Zelmerlöw pääsi edustamaan Ruotsia Euroviisuihin ja voitti vuoden 2015 kilpailun pistein 365.
August (Saksi)
August pyrki kehittämään Saksista aikansa mallivaltion uudistamalla verotusta ja oikeuslaitosta. Hänen valtakautenaan kauppa Saksissa kukoisti, vaikka muu Saksa kärsi samaan aikaan köyhtymisestä. Merkittävässä roolissa talouden piristämisessä olivat Saksiin vastaanotetut, Hollannista sotaa paenneet protestantit, jotka kehittivät kaivos- ja manufaktuuritoimintaa. Augustin kirkkopolitiikka perustui alkujaan Philipp Melanchthonin filippististen oppien noudattamiseen ja hän vastusti Matthias Flaciuksen jyrkkää aitoluterilaisuutta. August alkoi kuitenkin vaatia itsekin yhä puhdasoppisempaa luterilaisuutta ja suhtautua erityisen vihamielisesti kalvinismiin, jota muun muassa Pfalzissa suosittiin. Alettuaan vuonna 1574 epäillä tärkeimmän neuvonantajansa Georg Cracowin edustavan ”kryptokalvinismia” hän määräsi Cracowin, Caspar Peucerin ja monia muita oppineita vangittaviksi. Tämän jälkeen Saksissa sallittiin vain puhdas luterilainen oppi. August tuki luterilaisten tunnustuskirjojen kokoamista, jotta oikea oppi saataisiin määriteltyä.
Yhdysvaltain presidentti
Edellytykset tehtävään
Vuodesta 1951 enimmäisaika presidenttinä on rajoitettu kahteen kauteen tai kymmeneen vuoteen perustuslain 22. lisäyksellä. Jälkimmäinen tilanne on mahdollinen silloin, kun presidentti ei jostakin syystä pysty hoitamaan virkaansa loppuun asti, ja esimerkiksi varapresidentti toimii presidenttinä enintään kaksi vuotta, minkä jälkeen tämä voi itse tulla valituksi kahdelle virkakaudelle. Jos varapresidentti hoitaa virkaan valitun presidentin tointa yli kaksi vuotta, voidaan hänet sen jälkeen valita virkaan vain yhdeksi kaudeksi.
Virkaanastuessaan presidentti vannoo virkavalansa varapresidentin jälkeen 20. tammikuuta. Presidentin virkavala pyritään ajoittamaan puoleenpäivään. Presidentin virkavala on muodoltaan seuraavanlainen: "'I do solemnly swear (or affirm) that I will faithfully execute the Office of President of the United States, and will to the best of my ability, preserve, protect and defend the Constitution of the United States.'"
Presidentin palkka ja muut etuisuudet
Ensimmäinen kongressi äänesti palkan puolesta George Washingtonille, mutta tämä ei ottanut rahoja vastaan. Vuodesta 2001 lähtien presidentti on nauttinut noin vuosipalkkaa ja sen lisäksi  kulukorvauksia.
August (Saksi)
Augustin ensimmäinen puoliso oli vuodesta 1548 Tanskan prinsessa Anna, kuningas Kristian III:n tytär, joka osallistui aktiivisesti myös hallintoon. Annan kuoltua vuonna 1585 August meni naimisiin Anhaltin ruhtinaan tytär Agneksen kanssa. Augustin seuraajaksi tuli hänen poikansa Kristian I.
Yhdysvaltain presidentti
Kunnianosoituksia
Ensimmäinen käyttökolikossa kuvattu Yhdysvaltain presidentti oli Lincoln, joka ikuistettiin 100-vuotissyntymäpäivänsä kunniaksi pronssipenniin vuonna 1909. Myös Washington, Jefferson, F. D. Roosevelt, Kennedy ja Eisenhower ovat saaneet kuvansa kolikkoon. Monessa setelissä on presidenttien kuvat: Washington (1 dollari), Jefferson ($2), Lincoln ($5), Jackson ($20), Grant ($50), McKinley ($500), Cleveland ($1 000), Madison ($5 000) ja Wilson ($100 000). Postimerkeissä presidenttejä on kuvattu vuodesta 1847 lähtien.
Måns Zelmerlöw
2015–
14. joulukuuta 2015 SVT ilmoitti että Zelmerlöw juontaa Eurovision laulukilpailu 2016 Petra Meden kanssa.
Yhdysvaltain presidentti
Kunnianosoituksia
Presidenttien mukaan on nimetty useita vuoria. Mount McKinley oli nimensä vaihtoon asti Pohjois-Amerikan korkeimman vuoren nimenä. Nykyisin korkein presidentin mukaan nimetty vuori on Mount Lincoln Coloradossa (4 354 m.). Joista tunnetuimpia ovat Jefferson River ja Madison River, jotka laskevat Missouriin. Rio Roosevelt sijaitsee Amazoniassa ja nimettiin Theodore Rooseveltin käynnin kunniaksi.
Måns Zelmerlöw
Yksityiselämä
Zelmerlöw oli parisuhteessa laulaja Marie Serneholtin kanssa maaliskuusta 2008 kesään 2011. Vuonna 2017 hän kihlautui uuden tyttöystävänsä Ciara Jansonin kanssa, heille syntyi poika vuonna 2018 ja he avioituivat syyskuussa 2019 Kroatiassa. Perheeseen kuuluu myös Jansonin poika hänen edellisestä suhteestaan.
Yhdysvaltain presidentti
Suomessa
Gerald Ford oli ensimmäinen Suomessa vieraillut Yhdysvaltain presidentti. Ford kävi Suomessa Euroopan turvallisuus- ja yhteistyökonferenssin (Etyk) yhteydessä heinä-elokuussa 1975. Ronald Reagan vieraili Suomessa toukokuussa 1988. George H. W. Bush vieraili Suomessa kaksi kertaa: ensin syyskuussa 1990, jolloin hän tapasi Helsingissä Neuvostoliiton johtajan Mihail Gorbatshovin, ja toisen kerran heinäkuussa 1992. Bill Clinton saapui Suomeen maaliskuussa 1997 ja tapasi Helsingissä Venäjän presidentin Boris Jeltsinin. Heinäkuussa 2018 Donald Trump tapasi Helsingissä Venäjän presidentin Vladimir Putinin. Joe Biden vieraili Suomessa heinäkuussa 2023.
Rafinha (jalkapalloilija, 1982)
Rafael Scapini de Almeida (s. 29. kesäkuuta 1982, Campinas, Brasilia), eli Rafinha, on brasilialainen jalkapalloilija, joka pelaa puolustajana Veikkausliigan AC Oulussa. Rafinha debytoi Veikkausliigassa kaudella 2007 AC Oulun riveissä ja on pelannut yhteensä yli 200 liigaottelua. Rafinha on pelannut myös Belgian liigassa Gentissä 101 ottelua ja Mestarien liigassa Gentin riveissä kaudella 2015–2016.
Seurajoukkueet
Rafinha pelasi kotimaassaan Brasiliassa Campinas FC:n riveissä. Pelaajaura Suomessa alkoi, kun hän siirtyi kaudeksi 2005 Ykkösessä pelanneeseen AC Ouluun. Rafinha pelasi kausina 2005–2006 yhteensä 44 Ykkösen ottelua ja teki niissä 12 maalia. Hänet palkittiin kaudella 2006 Ykkösen vuoden pelaajana, ja AC Oulu nousi Veikkausliigaan. Rafinha debytoi Veikkausliigassa 21. huhtikuuta 2007 ottelussa AC Oulu–FC Viikingit. Hän pelasi kaudella 2007 yhteensä 22 liigaottelua. AC Oulu jäi liigassa viimeiseksi ja putosi takaisin Ykköseen.
Rafinha siirtyi kaudeksi 2008 Veikkausliigan ja Suomen Cupin voittaneeseen Tampere Unitediin. Hän pelasi kaudella 2008 yhteensä 23 liigaottelua sekä neljä Mestarien liigan karsintaottelua. TamU oli kaudella 2008 Veikkausliigassa seitsemäs. Kaudella 2009 liigaotteluita kertyi 25 ja TamU oli liigassa edelliskauden tapaan seitsemäs. Rafinha siirtyi kaudeksi 2010 Veikkausliigan voittaneen HJK:n riveihin. Hän pelasi kaudella 2010 yhteensä 24 liigaottelua sekä kuusi Mestarien liigan ja Eurooppa-liigan karsintaottelua. HJK voitti kaudella 2010 Suomen mestaruuden toisen kerran peräkkäin. Kaudella 2011 otteluita kertyi liigassa yhteensä 20 ja europeleissä viisi. HJK voitti kaudella 2011 kolmannen peräkkäisen Suomen mestaruuden sekä Suomen Cupin.
Rafinha siirtyi elokuussa 2011 Belgian liigassa pelanneen Gentin riveihin. Rafinha debytoi Belgian liigassa 11. syyskuuta 2011 ottelussa Zulte Waregem–Gent. Hän pelasi kaudella 2011–2012 yhteensä 20 liigaottelua. Gent oli kaudella 2011–2012 Belgian liigassa neljäs. Kaudella 2012–2013 Rafinha pelasi 24 liigaottelua ja kaudella 2013–2014 pelejä kertyi 21. Gent sijoittui liigassa keskikastiin. Kausi 2014–2015 oli Gentille menestys, kun seura voitti historiansa ensimmäisen Belgian mestaruuden. Rafinha pelasi mestaruuskaudella 19 liigaottelua. Gent pääsi seuraavaksi kaudeksi Mestarien liigan lohkovaiheeseen. Rafinha debytoi Mestarien liigassa 16. syyskuuta 2015 ottelussa Gent–Lyon. Hän pelasi kaudella 2015–2016 Belgian liigassa 17 ottelua ja Mestarien liigassa kuusi ottelua. Gent oli kaudella 2015–2016 Belgian liigassa kolmas. Rafinha pelasi Gentissä viiden kauden aikana yhteensä 101 Belgian liigan ottelua.
Rafinha siirtyi takaisin HJK:n riveihin kesällä 2016. Hän pelasi loppukauden aikana 13 ottelua Veikkausliigassa. HJK oli kaudella 2016 sarjassa toinen. Rafinha pelasi kauden 2017 HJK:n kapteenina ja johdatti joukkueen sekä Suomen mestaruuteen että Suomen Cupin voittoon. Hän pelasi kaudella 2017 yhteensä 31 liigaottelua ja solmi kauden päätteeksi kahden vuoden jatkosopimuksen. HJK voitti Suomen mestaruuden myös kaudella 2018 ja Rafinha pelasi 24 liigaottelua. Kaudella 2019 pelejä kertyi yhteensä 27, ja HJK oli liigassa viides. Rafinha pelasi kausina 2010–2011 ja 2016–2019 yhteensä 139 Veikkausliigan ottelua HJK:n paidassa. Hän palasi 13 vuoden tauon jälkeen Ykkösessä pelaavaan AC Ouluun kaudeksi 2020. Rafinha pelasi kaudella 2020 yhteensä 21 ottelua, kun AC Oulu voitti Ykkösen ja nousi Veikkausliigaan. Rafinha teki AC Oulun kanssa sopimuksen myös kaudesta 2021.
Saavutukset
HJK
Gent
AC Oulu
Kaarle Kustaa
Kaarle Kustaa voi tarkoittaa seuraavia:
Halme
Halme tarkoittaa vanhan kirjasuomen sanakirjan mukaan kaskea tai kaskiviljelmää. Se on myös suomalainen sukunimi, joka on muun muassa seuraavilla henkilöillä:
Revisioneuvos
Revisioneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1946 toimistopäällikkö Gustaf Valentin Fältmarsille. Vuosien 1918–2013 aikana revisioneuvoksen arvonimi on myönnetty 42 henkilölle.
Ilmatieteen laitos
Ilmatieteen laitos (lyhenne IL, ) on Suomen liikenne- ja viestintäministeriön alaisuudessa toimiva laitos, joka tuottaa sääpalveluita sekä toimii tutkimuslaitoksena.
Tehtävät
Laitoksen lakisääteisiin tehtäviin kuuluvat sääpalvelut ja fysikaaliset meripalvelut, tietojen hankkiminen ilmakehän ja merien fysikaalisesta tilasta ja kemiallisesta koostumuksesta sekä niiden vaikutuksista. Tutkimustoiminnan osa-alueita ovat ilmatieteellinen tutkimus, fysikaalinen merentutkimus sekä polaarialueiden ja lähiavaruuden tutkimus.
Sääennusteet
Laki velvoittaa laitoksen tuottamaan sääpalveluita ja fysikaalisia meripalveluita Suomen yleisen turvallisuuden, liikenteen, elinkeinoelämän ja kansalaisten tarpeisiin. Sen kuuluu varoittaa vaaraa aiheuttavista säätilan ja meren fysikaalisen tilan muutoksista, vastata ilmakehässä kulkeutuvia haitallisia aineita koskevista ennusteista ja niihin liittyvistä varoituksista silloin, kun se ei kuulu muun viranomaisen tehtäviin. Lisäksi laitos tuottaa toimialansa palvelut, erityisesti lentosääpalvelut, maanpuolustuksen turvaamiseksi ja puolustusvoimien muun toiminnan varmistamiseksi, vastaa sää- ja meritietojen sekä virtaus- ja ajelehtimisennusteiden ylläpitämisestä ja jatkuvasta toimittamisesta pelastustointa ja meripelastustointa varten ja tukee muiden viranomaisten toimintaa luonnonkatastrofeissa.
Vaaraa aiheuttavista ilmiöistä varoitetaan yleensä 24 tuntia etukäteen, joistakin ilmiöistä annetaan lisäksi ennakkovaroituksia. Vaarallisia ja haitallisia ilmiöitä ovat kova tuuli, rankkasade, raju ukonilma, liukkaus, metsäpalovaara, erityinen kuumuus tai kireä pakkanen, poikkeuksellinen meriveden korkeus, korkea aallokko, runsas ultraviolettisäteily, ulkoilman otsonipitoisuus, jään muodostuminen alusten rakenteisiin tai lumivyöryjen uhka.
Vuonna 2007 VTT:n Ilmatieteen laitoksen palveluista tekemän vaikuttavuustutkimuksen mukaan yksi palveluihin sijoitettu euro tuo joka vuosi takaisin viisi euroa.
Muut palvelut
Laitos jakaa ajankohtaispalveluja ja tutkimustietoutta muun muassa ilmanlaadusta, tuulienergiasta ja ilmastonmuutoksesta. Talvisaikaan laaditaan jäätiedotuksia.
Tutkimustoiminta
Tutkimuksen aiheita ovat ilmastotutkimus, ilmanlaadun tutkimus, meteorologian tutkimus, merentutkimus, uudet havaintomenetelmät (kuten satelliitit ja tutkat) ja arktinen tutkimus. Vuosittain julkaistaan noin 300 kansainvälisesti ennakkotarkastettua julkaisua.
Ilmatieteen laitoksen tutkija Pekka Janhunen esitti vuonna 2006 sähköpurjeen idean. Sen kehittämistä jatketaan muun muassa NASAssa.
Valtaosa Suomessa tapahtuvan tutkimuksen rahoituksesta tulee suoraan yrityksiltä, yliopistojen budjetista tai kansallisilta rahoittajilta, kuten Tekesiltä ja Suomen Akatemialta. EU:n Horisontti 2020 -puiteohjelman rooli on niihin verrattuna kansallisesti pieni. Vain VTT ja Ilmatieteen laitos ovat saaneet budjettiinsa nähden merkittävää Horisontti 2020 -rahoitusta. Vuonna 2014 se oli noin 10 prosenttia laitoksen tutkimuskuluista.
Kansainvälinen toiminta
Laitoksella on yhteystyötä maailman ilmatieteen järjestön WMO:n lisäksi lukuisien kansallisten sääpalvelujen kanssa, se osallistuu kehitysyhteistyöhön ja toimii muissakin konsultointitehtävissä. Tutkijavaihto on jo vuosikymmenien ajan toiminut vilkkaana. Readingissä sijaitsevassa Euroopan sääkeskuksessa, ECMWF:ssä toimii jatkuvasti suomalaisia tutkijoita.
Ilmatieteen laitos edustaa Suomea EUMETSAT-sääsatelliittiorganisaatiossa. Sääsatelliittikuvien käyttäjänä laitos oli Suomen ensimmäisiä kaukokartoitussatelliittien hyväksikäyttäjiä.
Historiaa
pienoiskuva|Säätalo Kaisaniemessä. Magneettis-meteorologisen observatorion puinen rakennus sijaitsi vuosina 1841–1963 Helsingin Kaisaniemessä Vuorikatu 24:ssä. Vanhan rakennuksen paikalle valmistui 1966 Säätalo, joka toimi laitoksen päärakennuksena vuoteen 2005 asti. Rakennuksessa oli vuodesta 2005 virastoja ja katolla on tuulimittari. Rakennus on helmikuun 2017 tietojen mukaan tarkoitus purkaa ja rakentaa paikalle uusi. Kiinteistön omistaa Suomen valtio ja tontin omistaa Helsingin kaupunki, jotka myyvät omistuksensa yksityiselle yritykselle.
Vaisala Oy:n perustaja, professori Vilho Väisälä teki pitkän uran Ilmatieteen laitoksessa. Työssään hän kehitteli radioluotainta, koska leijaluotaukset olivat epäkäytännöllisiä. Väisälän vuonna 1932 keksimä taajuusmoduloitu luotain osoittautui tieteelliseksi ja kaupalliseksi menestykseksi, ja sitä valmistamaan perustettiin oma yhtiö. Radioluotaimet lähetettiin Pasilassa sijainneesta Ilmalan aerologisesta observatoriosta.
Laitos on tehnyt medialle sääkatsauksia jo vuodesta 1881. Vanhimmissa katsauksissa pääpaino oli ilmestymispäivänä eri paikkakunnilla havaitussa säätilassa, mutta ennustustiedon osuus kasvoi vähitellen.
pienoiskuva|[[Korppoon säätutka C-Band Doppler Paraisilla. Ilmatieteen laitos vastaa tutkaverkon kehittämisestä, ylläpidosta ja operoinnista. ]]
Pääjohtajat
Titteli vuoteen 1970 johtaja, 1971–1989 ylijohtaja, 1989 alkaen pääjohtaja
Laitos nykyaikana
Ilmatieteen laitos muutti syyskuussa 2005 Helsingin yliopiston Kumpulan kampusalueelle uuteen toimitaloon Dynamicumiin yhdessä Merentutkimuslaitoksen kanssa. Toimitalon osoite Erik Palménin aukio viittaa tunnetuimpaan suomalaiseen ilmakehäntutkijaan. Virallisesti Dynamicum vihittiin käyttöön 8. marraskuuta 2005.
Organisaatio
Ilmatieteen laitoksen organisaation (2014) päähaarat ovat sää ja turvallisuus sekä tutkimus- ja menetelmäkehitys.
Sää- ja turvallisuus sisältää sää- ja turvallisuuskeskuksen lisäksi asiakaspalveluyksikön, palvelukehityksen, sääpalveluiden tuotantojärjestelmät ja havaintopalvelut.
Kumpulassa sijaitsevan valtakunnallisen sää- ja turvallisuuspalvelun lisäksi laitos tuottaa lentosääpalveluita Kuopiossa ja Rovaniemellä. Vuonna 2015 käytyjen YT-neuvottelujen jälkeen Tampereen sääennustustoiminta lopetettiin ja mittaus- ja havaintotoimintaa vähennettiin monissa toimipisteissä.
Tutkimus- ja menetelmäkehityksen nykyiseen alaorganisaatioon kuuluvat ilmastotutkimus, ilmakehän koostumuksentutkimus, meteorologian tutkimus, merentutkimus, uudet havaintomenetelmät (kuten satelliitit ja tutkat), arktinen tutkimus ja Itä-Suomen yksikkö sekä asiantuntijapalvelut.
Teknologia
Laitos on ilmakehämallien vaatiman suuren laskentakapasiteetin takia ollut jo pitkään supertietokoneiden suurkäyttäjä. Mallien laskentatarkkuuden kehitys on käynyt käsi kädessä laskentatehon kehittymisen kanssa. Oma ensimmäinen tietokone 1970-luvulla oli ruotsalainen Datasaab D21, jonka muisti oli 60 kilotavua. Vuonna 2005 laitokselle hankittu Silicon Graphicsin supertietokone oli ostohetkellä Suomen nopein tietokone ja maailmalla 400 nopeimman tietokoneen joukossa. Koneen laskunopeus oli noin 30-kertainen verrattuna aikaisempaan, CSC:n omistamaan koneeseen. Hankittu kone oli Altix 3700 BX2 -sarjan kone, jossa on 304 suoritinta sekä 304 gigatavun keskusmuisti.
Vuonna 2013 laitokselle hankittiin Cray XC30. Seuraavan koneen hankinnassa on harkittu yhteistyötä Pohjoismaiden ja Baltian maiden kanssa.
Helsinki Testbed
Helsinki Testbed oli Ilmatieteen laitoksen ja Vaisala Oyj:n yhteinen projekti, jossa tutkittiin paikallisen skaalan meteorologiaa eli nk. mesometeorologiaa. Uudellemaalle ja Itä-Uudellemaalle oli perustettu Ilmatieteen laitoksen oman havaintoasemaverkoston lisäksi noin 50 säähavaintoasemaa. Yleisin sääasematyyppi oli teleliikennemasto, johon oli sijoitettu Vaisalan WXT-510 säälähetin sekä kahden metrin korkeudelle että maston huippuun. Lisäksi käytössä oli muutamia punnitsevia sadeantureita sekä pilvenkorkeusmittareita ja tuulikeilain. Projekti alkoi tammikuussa 2005. Projektin aikana toteutettiin useita intensiivisiä mittausjaksoja, joiden aikana on keskitytty tietynlaisiin sääilmiöihin. Toteutetut mittausjaksot olivat seuraavat:
Projektin pääkoordinaattori oli Ilmatieteen laitos, ja sitä rahoitti TEKES. Hankkeessa oli mukana myös muita kotimaisia yrityksiä, viranomaisia ym.
Projektin suositut verkkosivut jäivät käyttöön projektin päätyttyäkin.
Colombia in My Arms
Colombia in My Arms on vuonna 2020 ensi-iltansa saanut suomalainen dokumenttielokuva, jonka ovat ohjanneet Jenni Kivistö ja Jussi Rastas. Elokuva käsittelee Kolumbian hallituksen ja FARC-sissiliikkeen välistä rauhansopimusta ja sen seurauksia. Sen ensi-ilta oli vuoden 2020 docpoint-elokuvafestivaaleilla.
Jaws Unleashed
Jaws Unleashed on Appaloosa Interactiven kehittämä ja Majesco Entertainmentin julkaisema Tappajahai-elokuvan lisensioitu toimintaseikkailupeli. Peli julkaistiin vuonna 2006 PlayStation 2:lle, Xboxille ja Windowsille.
Pelissä ohjataan valkohaita avoimessa pelimaailmassa, jossa voi uiskennella vapaasti, syödä eri eläimiä ja ihmisiä, tuhota erilaisia kohteita, etsiä piilotettuja tavaroita sekä valita pää- ja sivutehtäviä.
Pelaaminen
Peli alkaa harjoitustasolla saaren rannikolla sijaitsevalla lahdella, jossa pelaaja voi rauhassa tutustua kontrolleihin. Hain kaikkia liikkeitä ei voi tehdä heti alussa, vaan niitä voi ansaita myöhemmin pisteiden ja taitojen karttuessa. Perusohjaimet ovat liikkuminen, uinti, puraisu, pyrstönisku ja vauhtitehoste/pusku. Harjoitustaso päättyy, kun pelaaja on suorittanut kaikki hain liikkeet ja toiminnot.
Tämän osion jälkeen alkaa ensimmäinen tehtävä, jossa hai pyydystetään tutkimuslaitokselle ja josta pelaajan on raivattava tiensä pois. Pelaaja siirtyy vapaalle alueelle saarea ympäröivälle merelle, jossa pelaaja saa valita, mitä tekee. Hai voi vaeltaa alueella ja vaikkapa etsiä piilotettuja rekisterikilpiä ja saalistaa. Aktiivisena on silti pysyttävä koko ajan, muuten hai tukehtuu tai kuolee nälkään. Saarelle on siroteltu kaikki päätehtävät sekä lukuisia sivutehtäviä, joissa on valittavana vaikeustaso.
Pelaaja ansaitsee pelin edetessä pisteitä suorittamalla pää- ja sivutehtäviä sekä löytämällä piilotettuja keräilykohteita (kuten rekisterikilpiä ja renkaita) tehtäväalueilta ja vapaalta alueelta. Pisteitä voi käyttää hain kykyjen kasvattamiseen (muun muassa nopeus, vahvuus ja nälän sieto). Hain ominaisuuksien parantuessa pelaaja oppii uusia liikkeitä, kuten korkkiruuvihyökkäyksen (hai iskeytyy kohteeseensa pyörien) ja Body Bombin (hai hyppää vedestä veneen päälle tuhoten sen).
Ruudulla näkyy Hud-näyttö, jossa on kuntomittari, nälkämittari, nopeusmittari, pyrstöniskumittari ja tutka. Eriväriset kuviot osoittavat vihollisten, veneiden, saaliiden ja tehtävien sijainnit. Kuvakulmaksi voi valita joko ensimmäisen tai kolmannen persoonan näkymän (hai näkyy takaapäin tai hain näkökulma). Lisäksi voi valita erityisen hainäön, jonka avulla pystyy havaitsemaan saaliit, verijäljet ja muut lämpöä säteilevät kohteet
Juoni
30 vuotta on kulunut Tappajahai-elokuvan tapahtumista. Amity Islandin synkkä menneisyys näyttäisi olevan historiaa, sillä nykyisin saari kukoistaa pormestari Larry Vaughn nuoremman liiketoimien ansiosta. Pormestari on onnistunut saamaan Amity Islandin talouden loistokkaaksi solmimalla suhteita maineikkaisiin yhtiöihin, kuten yhteistyösopimuksen Environplus-yhtiön toimitusjohtaja Steve Shaw’n kanssa. Uudet työpaikat ovat lisänneet saaren asukkaiden määrää, nostaen kiinteistöjen arvoa ja verotuloja. Valitettavasti taannoinen teollistuminen ja uimareiden vilkas lisääntyminen on houkutellut paikallisille vesille jättimäisen valkohain, joka alkaa terrorisoida aluetta. Kun hai tappaa Steve Shaw’n pojan, tämä palkkaa hainpyytäjä Cruz Raddockin saalistamaan pedon. Meribiologi Michael Brody yrittää saada hain kiinni tutkimuksia varten ja vaatii pormestaria lopettamaan rakennustyöt.
Cara Mia (Måns Zelmerlöwin kappale)
Cara Mia on ruotsalaisen laulaja Måns Zelmerlöwin debyyttisingle, joka julkaistiin 5. maaliskuuta 2007.
Zelmerlöw osallistui kappaleella Ruotsin euroviisukarsintaan, jossa hän sijoittui lopulta kolmanneksi.
Ksenjevka
Ksenjevka on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Tšernyi Urjum, Itaka ja Berezovka -jokien yhtymäkohdassa 108 kilometriä Mogotšasta länteen. Taajaman kautta kulkee Siperian rautatie. Asukkaita on 3 200 henkeä (vuonna 2009).
Paikkakunta on syntynyt vuonna 1863 löydetyn kultaesiintymän yhteyteen. Vuonna 1939 Ksenjevkasta tuli kaupunkimainen taajama. Tärkeimmät työnantajat ovat kultakaivos, metsäteollisuuspiiri ja rautatieliikenne. Taajamassa on keskikoulu, lastentarha ja ensiapuasema.
Kelowna
Kelowna on kaupunki Okanaganjärven rannalla Brittiläisen Kolumbian eteläosassa Kanadassa. Kaupungin väkiluku on noin 107 000 ja esikaupunkeineen 162 000 (2006).
Kelowna perustettiin vuonna 1905, mutta ensimmäiset asukkaat olivat saapuneet seudulle jo 1850-luvulla. Kelowna on suurin kaupunki matkailupainotteisessa Okanaganlaaksossa. Matkailun ohella Kelownan elinkeinoihin kuuluu myös viininviljely.
Kanadan vuoden 2001 väestönlaskennassa 41 % kelownalaisista ilmoittautui uskonnoltaan protestantiksi ja 18 % roomalaiskatoliseksi. Muiden uskontokuntien kannattajia oli 10 % väestöstä ja 32 % ei tunnustanut mitään uskontoa.
Jali
Jali on miehen nimi, jolla ei ole omaa nimipäivää. Vuoden 2009 loppuun mennessä Jali-nimisiä miehiä on Suomessa ollut vajaat 250.
Farallon de Pajaros
Farallon de Pajaros eli Urracas tai Uracus on Pohjois-Mariaaneihin (Yhdysvallat) kuuluva saari Tyynellämerellä. Se muodostuu kerrostulivuoresta, joka on purkautunut vuoden 1864 jälkeen kuusitoista kertaa, viimeksi 1967.
Miika Jokinen
Jokinen pelaa Tahkon lupaavien nuorten harjoitusryhmässä. Hän on päässyt pelaamaan seuran edustusjoukkueessa kolme ottelua kaudella 2010. Jokinen pelaa Tahkon Suomensarjan joukkueessa etenijänä sekä polttolinjassa. Hän aloitti Hyvinkään Tahkossa 2008.
Olmit
Olmit (Proteidae) kuuluvat pyrstösammakoiden lahkoon. Lajeja on yhteensä kuusi, yksi Euroopassa ja viisi Pohjois-Amerikassa. Eurooppalainen olmi on väritön ja sokea, koska se elää luolissa. Pohjoisamerikkalaiset olmit eivät elä luolissa kuten eurooppalaiset serkkunsa ja niillä on pigmenttiä sisältävä iho ja silmät.
Toni Kohonen
Toni Kohonen (s. 13. tammikuuta 1976 Kitee ) on Suomi suomalainen pesäpalloilija joka edustaa Kouvolan Pallonlyöjät ykköspesiksessä.
Ura
Kohonen on yksi Suomen kaikkien aikojen menestyneimmistä pesäpalloilijoista. Kohonen pelasi kesällä 2021 uransa 23:sen miesten Itä–Länsi-ottelunsa, mikä tekee hänestä kaikkien aikojen eniten Itä–Länsi-otteluita pelanneen pelaajan. Kohonen on voittanut kymmenen Suomen mestaruutta, valittu Vuoden pesäpalloilijaksi kolmesti sekä vuoden lukkariksi kolmetoista kertaa.
Toukokuussa 2014 Kohonen nousi pesäpallon pistepörssin kärkeen 2704,7 pisteellä ohittamalla Kari Kuusiniemen 2704 pisteen ennätyksen.
Kauden 2014 jälkeen Kohonen allekirjoitti kaksivuotisen jatkosopimuksen Sotkamon Jymyn kanssa.
11. kesäkuuta 2015 Toni Kohosesta tuli eniten Superpesisotteluita pelannut pelaaja.
Vuonna 2017 Toni Kohonen esiintyi Teemu Selänteen isännöimässä Supertähdet -ohjelmassa.
Marraskuussa 2020 Kohonen teki Kouvolan Pallonlyöjien kanssa yksivuotisen jatkosopimuksen kaudesta 2021.
Kohonen pelasi 23. heinäkuuta 2021 ensimmäisenä pelaajana 1000. ottelunsa miesten Superpesiksessä. Hän ratkaisi ottelun Kouvolan Pallonlyöjille supervuoroparissa, kun Tommi Mäentausta eteni Kohosen lyönnillä kotipesään.
Kohonen siirtyi kauden 2022 kattavalla sopimuksella Imatran Pallo-Veikkojen riveihin.
Kohonen päätti maineikkaan uransa viimeisessä Superpesis-ottelussaan tiistaina 16.8.2022 Manse PP:tä vastaan.
Lokakuussa 2022 Manse PP nimesi pelaajauransa päättäneen Kohosen miesten Superpesisjoukkueensa pelinjohtajaksi ja erotti hänet huhtikuussa 2023. Kohonen on riitauttanut saamansa potkut.
Heinäkuussa 2023 Kouvolan Pallonlyöjät ilmoitti Toni Kohosen tekevän seuran Ykköspesisjoukkueen kanssa loppukauden sopimuksen.
Antaios
Antaios oli kreikkalaisessa mytologiassa jättiläinen, Gaian eli maan ja Poseidonin poika, joka koskettamalla maata sai uusia voimia, ja oli siksi vaikea voittaa. Sankari Herakles voitti Antaioksen nostamalla tämän maasta ja puristamalla sitten kuoliaaksi.
Pecorino
Pecorinojuustot ovat italialaisia lampaan täysmaidosta valmistettuja juustoja. Juuston nimi tulee italian kielen sanasta pecora, joka tarkoittaa lammasta.
Pecorinojuustoja valmistetaan eri puolilla Italiaa. Kahdeksan pecorinojuustoa on rekisteröity Euroopan unionin nimisuojajärjestelmään merkinnällä suojattu alkuperänimitys (SAN,, ):
Myös muita pecorinoja valmistetaan:
Kristian II (Saksi)
thumb|Kristian II, tuntemattoman taiteilijan muotokuva. Kristian II (23. syyskuuta 1583 Dresden – 23. heinäkuuta 1611 Dresden) oli Saksin vaaliruhtinas vuosina 1591–1611. Hän tuli isänsä Kristian I:n seuraajaksi vain 8-vuotiaana. Hänen alaikäisyytensä aikana holhoojahallitusta johti kaukainen sukulainen, Saksi-Weimarin herttua Fredrik Vilhelm, joka yhdessä kuningataräiti Sofian kanssa palautti vaaliruhtinas Augustin aikaisen puhdasoppisen luterilaisuuden ja syrjäytti liian vapaamielisenä pidetyn Kristian I:n kanslerin Nikolaus Krellin. Kristian II jatkoi täysi-ikäiseksi tultuaan samaa politiikkaa ja pyrki säilyttämään ystävälliset suhteet Habsburg-sukuisiin keisareihin. Vain 28-vuotiaana kuollutta Kristiania on pidetty melko epäpätevänä hallitsijana. Hänen avioliittonsa Tanskan prinsessa Hedvigin kanssa oli lapseton. Kristian II:n seuraajaksi tuli hänen nuorempi veljensä Juhana Yrjö I.
Intiaaninsulka
Intiaaninsulka (Pristella maxillaris) on melko pieneksi jäävä hopeanvärinen tetra. Siitä on tullut vuosien saatossa melko suosittu akvaariokala.
Koko ja ulkonäkö
Intiaaninsulka on hopeanvärinen tetra, jonka evät ovat vaaleat ja niissä on mustat pilkut. Intiaaninsulka jää n. 4,5 cm kokoiseksi. Sukupuolierot ovat melko pienet. Koiraat ovat hieman kirkasvärisempiä kuin naaraat. Koiraat ovat myös hoikempia. Kutuvalmiilla naarailla on vatsa selvästi pullea.
Alkuperä
Intiaaninsulka on kotoisin Etelä-Amerikasta, Amazonin ja Orinocon ympäristöstä. Nykyisin kaikki myynnissä olevat intiaaninsulat ovat viljeltyjä. Viljely tapahtuu pääosin Kauko-Idässä.
Käyttäytyminen ja lisääntyminen
Se on kaikille tetroille tyypilliseen tapaan parvikala, ja muodostaakseen parven tarvitaan vähintään 6 kalaa. On kuitenkin suositeltavaa pitää yli 10 yksilön parvea, sillä silloin laji pääsee oikeuksiinsa. Intiaaninsulan värit ovat kirkkaimmillaan akvaariossa, jossa on runsaasti kasveja ja tummahko pohjamateriaali.
Lisäännyttäminen on melko helppoa verrattuna useaan muuhun tetraan. Kutupari eristetään omaan akvaarioon, jonka koko on vähintään 10 l. Vesiarvojen tulee olla lisääntymisaltaassa hieman erilaiset, kuin normaalissa akvaariossa. Lisääntymisaltaan pH:n tulee olla 6,5-7. Lämpötilan tulee olla 25 °C ja dH-arvon 5-10. Vanhemmat poistetaan heti kudun tapahduttua, sillä ne syövät kutunsa. Se sirottelee mädin valitsemaansa paikkaan. Poikaset ovat hyvin pieniä ja syövät likoeläimiä aluksi. Likoeläimiä voi kasvattaa itse monilla tavoin.
Vesiolot ja ravinto
Pienen kokonsa puolesta intiaaninsulkia voi pitää akvaariossa, jonka tilavuus on vähintään 50 litraa. Lämpötilan tulee intiaaninsulan akvaariossa olla 24–28 °C. Lämmön suhteen se sopii suurimman osan yleisesti seura-akvaariossa pidettävien kalojen kanssa. pH-arvon tulee olla 6–8 välillä. Kovuudella ei ole suurtakaan merkitystä.
Pääsääntöisesti intiaaninsulat syövät hiutaleruokaa. Pienet pelletit sekä pienet elävät tai pakastetut eläimet ovat hyvä lisä niiden perusruokavalioon. Luonnossa se syö lähinnä hyönteisiä ja pikkuötököitä.
Takaaki Kajita
Takaaki Kajita (, s. 9. maaliskuuta 1959 Higashimatsuyama, Saitaman prefektuuri) on japanilainen fyysikko. Kajitalle myönnettiin Nobelin fysiikanpalkinto vuonna 2015 yhdessä kanadalaisen Arthur B. McDonaldin kanssa heidän neutriino-oskillaation tutkimuksista, jotka osoittivat neutriinolla olevan massan.
Kajita väitteli tohtoriksi vuonna 1986 Tokion yliopistossa, missä hän toimii professorina. Lisäksi hän johtaa Institute for Cosmic Ray Researchia (ICRR). Kajita on työskennellyt Super-Kamiokande-ryhmässä.
Geschützwagen Tiger für 17cm Kanonen (SF)
pienoiskuva|Hylätty prototyypin runko kuvattuna vuonna 1946. Geschützwagen Tiger oli saksalaisten toisen maailmansodan aikana Tiger II -vaunun alustalle suunnittelema 170 millimetrin K72 L/50 -tykillä varustettu telatykki. Laite painoi peräti 58 tonnia. Sen miehistöön kuului kahdeksan miestä: johtaja, ampuja, radisti, ajaja sekä neljä lataajaa. Vaunuja rakennettiin sodan loppuun mennessä vain yksi kokeisiin käytetty kappale, jonka liittoutuneet löysivät saksalaiselta panssarivarikolta. Vaunuun suunniteltiin myös 210 millimetrin kranaatinheitintä. Huippunopeus tiellä oli vain 45 km/h, moottorina oli Maybach HL230P3.
Julius Skutnabb
Julius Ferninand Skutnabb oli suomalainen pikaluistelija ja olympiavoittaja.
Urheilu-ura
Skutnabb nousi Suomen pikaluistelun huipulle vuonna 1914, jolloin hän yllättäen voitti Suomen mestaruuden ja luisteli 10 000 metrillä kotimaan ratojen Suomen ennätyksen 18.25,2, joka rikkoi Bruno Ravanderin edellisen ennätyksen 3,2 sekunnilla. Hän sai samoissa kisoissa matkavoitot myös 1 500 metrillä ajalla 2.30,4 ja 5 000 metrillä, jossa voittoaika oli 9.59,3. 10 000 metrin Suomen-ennätys pysyi voimassa seuraavaan vuoteen, jolloin Arvo Tuomainen onnistui rikkomaan sen. Kristianian (nyk. Oslo) MM-kisoissa hän ei vielä menestynyt, mutta kun maailmanmestari Oscar Mathisen myöhemmin samana talvena saapui kilpailemaan Helsinkiin, voitti Skutnabb hänet niin 5 000:lla kuin 10 000 metrilläkin. Skutnabbin uusi 5 000 metrin Suomen ennätys 8.46,0 rikkoi Fredrik Wathenin 11 vuotta vanhan ennätyksen 12 sekunnilla ja pysyi voimassa kotimaan ratojen ennätyksenä 14 vuotta. Sen rikkoi vasta Clas Thunberg vuonna 1928. Ennätys oli vuoden myös kansainvälisten ratojen Suomen-ennätys, mutta sen Arvo Tuominen onnistui rikkomaan 1915.
Skutnabb saavutti vuoden 1915 SM-kisoissa matkavoiton 5 000 metrillä ajalla 9.00,1, mutta yleismestaruus meni Arvo Tuomiselle. Seuraavana vuonna Skutnabb oli nopein kolmella matkalla, mikä riitti yleismestaruuteen. Matkavoitot tulivat 1 500 metrillä loppuajalla 2.34,6, 5 000 metrillä ajalla 9.18,8 ja 10 000 metrillä, jossa voittoaika oli 19,05,7. Vuonna 1917 Skutnabb luisteli kotimaan ratojen Suomen ennätykset 1 500 metrillä (2.25,7) ja 10 000 metrillä (18.06,8). 1 500 metrin ennätys paransi Thunbergin edellisenä vuonna luistelemaa ennätystä sekunnilla, kun taas 10 000 metrin aika rikkoi Waldemar Bergströmin kaksi vuotta vanhan ennätyksen 8,7 sekunnilla. Ennätykset pysyivät voimassa pitkään. Thunberg sai 1 500 metrin ennätyksen takaisin itselleen vasta vuonna 1927, kun taas 10 000 metrin ennätyksen rikkoi Uuno Pietilä vuonna 1924. Saman vuoden SM-kisoissa Skutnabb uusi mestaruutensa. Hän oli jällein nopein kolmella pisimmällä matkalla, mikä riitti mestaruuteen. Voittoajat olivat 1 500 metrillä 2.35,3, 5 000 metrillä 9.08,3 ja 10 000 metrillä 18.43,1.
1920-luvun alussa Skutnabb voitti SM-kisoissa 10 000 metrin matkavoiton vuosina 1920 ja 1922. Voittoaika oli vuonna 1920 19.10,0 ja kaksi vuotta myöhemmin 18.34,8. Kristianiassa 19. helmikuuta 1922 Skutnabb alitti ensimmäisenä suomalaisena 18 minuutin rajan 10 000 metrillä luistellessaan uudeksi ulkomaan ratojen epäviralliseksi Suomen ennätykseksi ajan 17.59,3. Seuraavana vuonna hän otti SM-kisoissa matkavoiton 5 000 metrillä ajalla 9.00,6. Chamonix’n talviolympialaisissa 1924 Skuttnabb löi 10 000 metrillä "jääkenttien Nurmen" Clas Thunbergin kolmella sekunnilla ja voitti kultaa. Chamonix’ssa hän osallistui kaikille matkoille ja voitti kullan lisäksi hopean ja pronssin.
Skutnabb voitti viimeiset SM-kisojen matkavoittonsa vuonna 1927, kun hän oli nopein 5 000 metrillä ajalla 9.16,4 ja 10 000 metrillä ajalla 18.38,9. Yleismestaruus meni kuitenkin Clas Thunbergille. St.Moritzin olympialaisissa 1928 Skutnabb voitti hopeaa 5 000 metrin matkalla 38-vuotiaana ja on kaikkien aikojen vanhin olympialaisten miesmitalisti pikaluistelussa. Kultamitalinsa uusimista 10 000 metrillä hän ei päässyt yrittämään, koska kilpailu keskeytettiin jään sulattua luistelukelvottomaksi jo muutaman ensimmäisen parin aikana.
Skutnabb oli ennen kaikkea pitkien matkojen luistelija, ja SM-kisoissa hän voitti sekä 5 000:n että 10 000 metrin matkan kuusi kertaa. Yleismestaruuden hän voitti kolmasti.
Siviiliammatiltaan Skutnabb oli palomies ja palovakuutusyhtiön matkatarkastaja.
Juhan
Juhan on miehen etunimi. Se on Johannes-nimen virolainen muunnos.
Juhan-nimi on käytössä myös Suomessa. Digi- ja väestötietoviraston mukaan se on vuoteen 2023 mennessä ollut virallisena etunimenä 387 miehellä. Juhanilla ei ole suomalaista, suomenruotsalaista eikä ortodoksista nimipäivää.
St. Markuskirche
St. Markuskirche on evankelinen kirkko saksalaisessa Chemnitzin kaupungissa Sonnenbergin kaupunginosassa. Se on rakennettu vuosina 1893–1895 berliiniläisen arkkitehtitoimiston Abesser & Krögerin suunnitelmien mukaisesti. Se edustaa pohjoissaksalaista tiiligotiikkaa. Kirkko on kaupunginosansa tärkeimpiä maamerkkejä; sen kaksoistorni yltää 84 metrin korkeuteen. Kirkon urut on tehnyt dresdeniläinen urkurakentamo Jemlich Orgelbau.
Aiheesta muualla
50.83489°N, 12.93737°W
Färsaarten yliopisto
Färsaarten yliopisto on julkisrahoitteinen yliopisto Färsaarten pääkaupungissa Tórshavnissa. Yliopisto jakautuu viiteen tiedekuntaan: fäärin kieli ja kirjallisuus, koulutus, tiede ja teknologia, terveydenhuolto sekä historia ja yhteiskuntatieteet. Yliopistossa on mahdollista suorittaa alempi korkeakoulututkinto, maisterin tutkinto sekä filosofian tohtorin oppiarvo, yhteensä yli 20 eri tutkintoa. Yliopistossa on vain 1 200 opiskelijaa ja sen opetuskieli on fääri. Färsaarten yliopisto tekee läheistä yhteistyötä Islannin yliopiston ja Kööpenhaminan yliopiston kanssa. Färsaarten yliopisto on perustettu vuonna 1965.